ธงชาติไทย - วิกิพีเดีย

# ธงชาติไทย

### จากวิกิพีเดีย สารานุกรมเสรี

อัตราส่วน: 2:3
ธงชาติไทยในปี พ.ศ. 2459

ธงชาติไทย (ธงไตรรงค์) คือ ธงประจำชาติของประเทศไทย มีลักษณะเป็นรูปสี่เหลี่ยมผืนผ้า กว้าง 6 ส่วน ยาว 9 ส่วน ด้านกว้างแบ่งเป็น 5 แถบตลอดความยาวของผืนธง ตรงกลางเป็นแถบสีน้ำเงินแก่กว้าง 2 ส่วน ต่อจากแถบสีน้ำเงินแก่ออกไปทั้ง 2 ข้างเป็นแถบสีขาวกว้างข้างละ 1 ส่วน ต่อจากแถบสีขาวออกไปทั้ง 2 ข้างเป็นแถบสีแดงกว้างข้างละ 1 ส่วน

เหตุที่เรียกว่าธงไตรรงค์ ก็เพราะว่าธงประกอบด้วย 3 สี ได้แก่ สีน้ำเงิน สีแดง และสีขาว ซึ่งมีความหมายถึง ชาติ ศาสนา และพระมหากษัตริย์ ซึ่งถือเป็นคติหรือคำขวัญอย่างไม่เป็นทางการของประเทศไทย

## [แก้] ประวัติ

ประวัติศาสตร์การใช้ธงเป็นสัญลักษณ์ของประเทศไทยเริ่มขึ้นในรัชสมัย สมเด็จพระนารายณ์มหาราช แห่งกรุงศรีอยุธยา (พ.ศ. 2199 - พ.ศ. 2231) โดยเป็นธงพื้นสีแดง และไม่มีสัญลักษณ์ใดๆ ในสมัยต่อๆ มา ได้นำสัญลักษณ์ต่างๆ มาประดับบนพื้นสีแดง ได้แก่ จักรสีขาว และช้างเผือกในจักร

ธงชาติอย่างเป็นทางการแบบแรกมีขึ้นในรัชสมัยพระบาทสมเด็จพระจอมเกล้าเจ้าอยู่หัว รัชกาลที่ 4 เมื่อปี พ.ศ. 2398 โดยเป็นธงพื้นสีแดง มีช้างเผือกอยู่ตรงกลาง เนื่องจากมีเหตุผลว่า ธงพื้นสีแดงเพียงอย่างเดียวไม่พอที่จะสามารถแยกแยะประเทศได้ในการติดต่อระหว่างประเทศ

ในปี พ.ศ. 2459 ได้มีการเปลี่ยนรูปแบบธงชาติอีกครั้ง โดยเปลี่ยนเป็นธงรูปสี่เหลี่ยมผืนผ้า มีแถบยาวสีแดง 3 แถบ สลับกับแถวสีขาว 2 แถว (เหมือนกับธงไตรรงค์ในปัจจุบัน แต่มีเพียงสีแดงสีเดียว) มีเรื่องเล่าขานกันว่า ในขณะนั้นประเทศไทยประสบกับอุทกภัย พระบาทสมเด็จพระมงกุฎเกล้าเจ้าอยู่หัว รัชกาลที่ 6 ทอดพระเนตรเห็นธงชาติถูกแขวนกลับหัว พระองค์จึงทรงดำริว่าเพื่อไม่ให้เหตุการณ์นี้เกิดขึ้นอีก ธงชาติจึงต้องมีรูปแบบที่สมมาตร

ในปี พ.ศ. 2460 แถบสีแดงตรงกลางถูกเปลี่ยนเป็นสีน้ำเงิน เล่ากันว่าที่รัชกาลที่ 6 ทรงเลือกสีนี้เพราะเป็นสีประจำวันเสาร์ ซึ่งเป็นวันพระราชสมภพของพระองค์ อีกแหล่งหนึ่งเล่ากันว่า สีน้ำเงินแสดงถึงความเป็นหนึ่งเดียวของฝ่ายสัมพันธมิตร ในสงครามโลกครั้งที่ 1 ซึ่งใช้สีแดง ขาว น้ำเงินในธงชาติเป็นส่วนใหญ่

## [แก้] ลิงก์ภายนอก

- ธงชาติไทย - สำนักงานคณะกรรมการวัฒนธรรมแห่งชาติ กระทรวงวัฒนธรรม

| ธงชาติไทย เป็นบทความเกี่ยวกับ ประวัติศาสตร์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ธงชาติไทย ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%98/%E0%B8%87/%E0%B8%8A/%E0%B8%98%E0%B8%87%E0%B8%8A%E0%B8%B2%E0%B8%95%E0%B8%B4%E0%B9%84%E0%B8%97%E0%B8%A2.html".

หมวดหมู่: บทความเกี่ยวกับ ประวัติศาสตร์ ที่ยังไม่สมบูรณ์ | ธงชาติ | ประเทศไทย

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- Eesti
- עברית
- Magyar
- Bahasa Indonesia
- Italiano
- 日本語
- 한국어
- Bahasa Melayu
- Nederlands
- Polski
- Português
- Svenska